Wikipédia-vita:Aktuális/Archív02

message: * Most nincs időm, de erre készüljünk: A 27 tagállam gazdasági miniszterei ma esti brüsszeli találkozójukon dönthetnek arról, hogy melyik európai városba települjön az Európai Innovációs és Technológiai Intézet (EITI). Budapestnek jó esélyei vannak, de nem biztos. Ha elnyerjük, akkor az egy világraszóló hír, vastagon kellene szednünk!!!
Hosszabb cikk ; Bruxinfo  Kabóca vita 2008. május 29., 09:28 (CEST)
replies: text: OK –  Zimmy mondj el mindent 2008. május 29., 10:19 (CEST)
*Röviden megemlíthető, hogy Nepál új államformája tegnap óta köztársaság. – Beroesz  2008. május 29., 10:54 (CEST)

text: Igen, jöhet, jó lenne hozzá a Nepál cikket módosítani. –  Zimmy mondj el mindent 2008. május 29., 11:54 (CEST)
Lassan írhatunk a forint erősödéséről is, pláne ha átlépi a 240 Ft/Euró szintet. Kabóca vita 2008. május 29., 20:57 (CEST)

text: Az nem igazán hír, megy majd visszafele is. –  Zimmy mondj el mindent 2008. május 30., 08:22 (CEST)
replies: text: :Egy hozzáértő tudna erről fontos dolgokat mondani, ha jól tudom, a 240 volt a forint sávjának a határa, ha azt átlépi, az azért valami. De ha nincs egy pénzügyesünk, akik ír egy kerek mondatot, akkor ebből nem lesz hír :) Kabóca vita 2008. május 30., 08:36 (CEST)

text: Ide nem illik, az alapelvek szerint, a 2008-as listára viszont fel lehet venni. Most olvastam, hogy a szlovák euro/korona csere húzza fel az értékét, most június elején jelentik be, mi lesz a váltó árfolyam. Utána vissza fog esni. –  Zimmy mondj el mindent 2008. május 30., 08:43 (CEST)

message: * Az Európai Unió várhatóan novemberben teszi közzé Nikola Gruevski miniszterelnök által vezetett Macedóniáról szóló jelentését, melyben megjelölheti a csatlakozási tárgyalások megkezdésének időpontját. Brüsszel elvárja Macedóniától az albán kisebbségi jogok védelmét
* Az ENSZ 60 éve kezdte békefenntartó tevékenységét. Az ENSZ Biztonsági Tanácsa 1948. május 29-én állította fel első békefenntartó csoportját Palesztinában az akkori fegyverszünet felülvizsgálatára. 2001-ben a Közgyűlés „Az ENSZ békefenntartó erőinek világnapjává” nyilvánította május 29-ét. – MahatmaG vita 2008. május 30., 11:28 (CEST)
replies: text: Ezt támogatnám, de valahogy röviden kellene megfogalmazni és linkelni a szócikkekhez. –  Zimmy mondj el mindent 2008. május 30., 11:51 (CEST)
thread_title:  Javaslat - május.30. 

message: Írhatnánk ide olyanokat, amit nem szeretnénk elfelejteni, és a megjelenésig még hiányzó szócikkeket is kellene írni - nem tudom, jó ötlet-e.
* Várhatóan június 18-án döntenek a Európai Innovációs és Technológiai Intézet székhelyéről, aminek elnyerésére Budapestnek van a legnagyobb esélye. Megírtam hozzá a szócikket, olvassa át, akinek van ideje! Kabóca vita 2008. május 30., 23:07 (CEST)
replies: text: Ez jó lesz, 18-án előmelegíthető! –  Zimmy mondj el mindent 2008. május 31., 10:17 (CEST)
thread_title: Jövő

message: Elhunyt Mezei András, nincs róla szócikk, még említve sincs sehol. Nem tudom, ez elég fontos-e? –  Zimmy mondj el mindent 2008. május 31., 10:17 (CEST)
thread_title: május 31.

message: Gyermeknap van, sehol sincs említve
replies: text: Felőlem mehet. –  Zimmy mondj el mindent 2008. június 1., 10:03 (CEST)

text: Módosítok, a május cikkben szerepel, ma van a Hősök napja is vagy mi. Nem biztos, hogy ezeket itt szerepeltetni kell. Nem igazán esemény. –  Zimmy mondj el mindent 2008. június 1., 17:15 (CEST)
thread_title: június 1.

message: Romániában lezajlott az Önkormányzati választás . Adatok feldolgozás alatt, részeredmények már vannak. Jó lenne erről egy szócik + hír. Hátha valakinek van ideje... Kabóca vita 2008. június 2., 09:44 (CEST)
replies: text: A Romániai választások cikkbe kellene szerintem beírni, a 2004-est különrakni. Ha lesz egy kis időm, akár én is, vagy valaki más. –  Zimmy mondj el mindent 2008. június 2., 14:18 (CEST)
replies: text: :Szerintem meg nem :) Oda csak a linkek, meg a rendszer leírása való. (Kissé le van maradva, mert azt írja, hogy nem volt még Európa Parlamenti képviselő választás...). Én egy külön oldalt adnék neki, amin összegyűjthetjük a megyék, nagyobb városok, és minden RMDSZ és MPP bejutót. Polgármestereket nevükkel, a testületeket létszámmal. Plussz némi előzmény, ki-kivel versenyez, stb. Kb. Kabóca vita 2008. június 2., 15:05 (CEST)

text: Igen, a linkek ott vannak üresen, de a legutóbbi választásról csak itt van leírás. Ez is egy koncepció: a legfrissebbet ide írjuk, a régebbiek meg mennek külön cikkbe. –  Zimmy mondj el mindent 2008. június 2., 15:12 (CEST)
replies: text: :Follow-up: az adott link elég gyenge, olyan kellene, ahol össze vannak szedve táblázatosan valamilyen formában. –  Zimmy mondj el mindent 2008. június 2., 21:44 (CEST)
replies: text: ::Még nem nagyon van, de holnap talán már lesz, keresem majd. Ha van, ide teszem. Kabóca vita 2008. június 2., 23:21 (CEST)
A rowikin készül egy térkép az új polgármesterek pártállásával: :ro:Imagine:Primari2008.PNG, esetleg tudnátok használni. – Hkoala  2008. június 15., 19:34 (CEST)

text: Köszi! Ugyan ebből már nem lesz hír, de ami itt összegyűlik az megy majd a szócikkbe. Kabóca vita 2008. június 16., 07:50 (CEST)
replies: text: :Azért csak csináltam egyet :) –  Zimmy mondj el mindent 2008. június 16., 15:02 (CEST)
----
Aranyérmet nyert a budapesti öttusa-világbajnokságon a női csapat. –  Zimmy mondj el mindent 2008. június 2., 19:23 (CEST)
thread_title: Romániai önk. választás

message: *Robert Mugabe Zimbabwei Köztársaság jelenlegi elnöke váratlanul megjelent - június 2.-án - Rómában. A holnap keződő Római élelmiszer-csúcstalálozóra érkezett.  Food crisis talks set to begin news.bbc.co.uk  http://news.bbc.co.uk/2/hi/in_depth/7429564.stm (BBC TV kiemelten nyomja most)– MahatmaG vita 2008. június 2., 12:35 (CEST)
replies: text: Hát ez minket nem nagyon érint szerintem. –  Zimmy mondj el mindent 2008. június 2., 14:18 (CEST)
*2008.június 3. - 5. között kerül sor a Római élelmiszer-csúcstalálozóra. Ban Ki Mun ENSZ-főtitkár felkérte az állam- és kormányfőket, hogy vegyenek részt az Élelmezési és Mezőgazdasági Szervezet (FAO) június elején Rómában tartandó csúcstalálkozóján. Élelmiszerválság: az ENSZ-főtitkár legfelsőbb csúcstalálkozót hirdetett– MahatmaG vita 2008. június 2., 12:35 (CEST)

text: Ezt holnap ki lehetne írni. –  Zimmy mondj el mindent 2008. június 2., 14:18 (CEST)
thread_title:  Június 3. 

message: * Szímőn 2008. június 6-án Jedlik Ányos Emlékünnepséget tartanak.
Az emlékünnepség részletes programja Szímő weblapján  – Mathias vita 2008. június 5., 13:10 (CEST)
replies: text: Hát ez is eléggé marginális hyrnek tűnik. –  Zimmy mondj el mindent 2008. június 5., 17:39 (CEST)
thread_title:  Június 6. 

message: A Detroit Red Wings 4-2-es összesítéssel megverte a Pittsburgh Pinguinst és így megnyerte a 2008-as Stanley Kupát. A klub 11-ik Kupája.– Engusz vita 2008. június 5., 15:49 (CEST)
replies: text: A Stanley Kupa nem élvonalbeli hír nálunk szerintem, szócikk se nagyon van róla. –  Zimmy mondj el mindent 2008. június 5., 17:39 (CEST)
thread_title: Június 5 (Stanley Kupa)

message: Kezdetét veszi a 2008-as ladarúgó Európa-bajnokság.
replies: text: Ez egyértelmű. –  Zimmy mondj el mindent 2008. június 7., 09:52 (CEST)
ma van a névnapom. Egyértelmű ;)  Szajci reci 2008. június 7., 09:55 (CEST)

text: Gratulálok! –  Zimmy mondj el mindent 2008. június 7., 10:03 (CEST)
köszi :)  Szajci reci 2008. június 7., 10:05 (CEST)
Írjuk majd ki, nagyon röviden, hogy XYZ lett az SZDSZ kilencedik elnöke! Az eredmény du. kettő körül lesz meg. Szajci névnapját, pedig mindenképp tegyétek ki! :-) – Beroesz  2008. június 7., 10:16 (CEST)

text: Persze. –  Zimmy mondj el mindent 2008. június 7., 11:51 (CEST)
Ha pedig nagyon együtt akarunk úszni az árral, akkor az EB friss eredményeit is feltüntethetjük távirati stílsban:
*Euro2008:  –  3 – 6
– Beroesz  2008. június 7., 10:23 (CEST)

text: A címlapra max. a döntő eredményét, viszont a Hírportálon ill. a Fociportálon lehetne egy blokkot csinálni neki. A címoldalon meg avlahol lehetne egy link ide. –  Zimmy mondj el mindent 2008. június 7., 11:51 (CEST)

text: Csináltam egy sort neki mégis, ez belefér, ide írjuk a legfrissebb eredményeket. –  Zimmy mondj el mindent 2008. június 7., 20:17 (CEST)
thread_title: Június 7

message: A Kennedy Űrközpontból Delta II 7920 hordozórakétával sikeresen útjára indították a GLAST űrtávcsövet, melynek célja a Világegyetem feltérképezése a gamma-sugárzás tartományában.
thread_title: GLAST

message: Június 11-én, 17 órakor, feltételezések szerint gyujtogatás eredményeként meggyulladt a besztercei evangélikus templom tornya. Az elharapozó tüzet csak 3 óra leforgása után sikerült megfékezni a tűzoltóknak. A város központjában álló XIV. századi, szászok által emelt épület 150 év után másodszor vált a tűz prédájává, a mostani károk megközelítik az 1 millió eurót. ()
* ugyanez a hír itt is. - tyuxem vita 2008. június 14., 03:58 (CEST)
replies: text: Ha gondoljátok, tegyétek bele a képe(ke)t a cikkbe, mert innen töröljük majd. Megjegyzem, a Beszterce cikkben XVI. századi a templom, nem XIV. –  Zimmy mondj el mindent 2008. június 14., 18:22 (CEST)

text: Én eddig úgy tudtam, hogy a kolozsvári Szent Mihály-templom tornya a legmagasabb Erdélyben (kereszttel együtt 80 m, anélkül 76 méter). – Hkoala  2008. június 14., 18:28 (CEST)
replies: text: :Hát ez jó, mert Szent Mihály-templom cikkben meg azt írják, hogy az csak 2. a brassói után. –  Zimmy mondj el mindent 2008. június 15., 18:58 (CEST)
replies: text: ::Olvasd el még egyszer: a templom a második legnagyobb, a toronyról pedig azt írja, amit én itt fent. – Hkoala  2008. június 15., 19:01 (CEST)

text: :Bocs, csak az első mondatig jutottam :). Azért ez egy kicsit megtévesztő, merthogy miben legnagyobb? Könnyen érthető a magasságára is. –  Zimmy mondj el mindent 2008. június 15., 19:19 (CEST)
replies: text: ::Jogos az észrevétel, javítottam: második legnagyobb alapterületű-re. – Hkoala  2008. június 15., 19:30 (CEST)
thread_title: Leégett Erdély legmagasabb templomtornya

message: 2008. június 14-én 15:15 UTC-kor az sikeresen leszállt a Discovery űrrepülőgép az STS–124 küldetés után.
* Milyen kritériumok alapján kerülnek be a hírek a hírek közé? Nem akarom a billentyűzetet fölöslegesen koptatni. – KGyST vita 2008. június 15., 16:59 (CEST)
replies: text: A Portál vita:Hírek elején megpróbáltuk definiálni, de még nincs letisztázva. Ez utóbbi hírt nem érzem fontosnak. tévedés törölve –  Zimmy mondj el mindent 2008. június 15., 18:57 (CEST)
thread_title: STS–124

message: Ide olyan várható eseményeket, híreket gyűjtünk, amelyek még nem aktuálisak, és amiket nem szeretnénk elfelejteni. Emellett az itt felsoroltak fel is hív(hat)ják a figyelmet néhány megírandó szócikkre, hajrá!
300. kiemelt cikk a Pamut szócikk. 2008. 06. 22.
replies: text: Ez nem idevaló, de beírtam a Kiemelt cikk blokkba. –  Zimmy mondj el mindent 2008. június 23., 13:11 (CEST)
Kikapott Törökország Németországtól 3:2-re, Baselben.
André Kertészt lehozta az angol wikipedia kezdőlapon kiemelt cikként. Ott egy napra kerülnek fel a kiemelt cikkek, utánna jön az új kiemelt cikk. – MahatmaG vita  2008. július 2., 22:51 (CEST)
Ma júl. 2-e van. Ugyebár 114 éve született André Kertész. – MahatmaG vita  2008. július 2., 22:54 (CEST)
Nálunk csak a kerek évfordulók kerülnek be a Wikipédia:Évfordulókba, de talán egy hírt tényleg megérdemelhet a dolog. –  Zimmy mondj el mindent 2008. július 3., 11:12 (CEST)
thread_title: Jövő

message: A budapesti melegtüntetést megtámadták több helyen, a rendőrség vízágyúval, könnygázzal oszlatott. Megtámadták Szeteyt, Hornt és Lévait is. Már betettem a Meleg büszkeség szócikkbe. – Tobi Üzi :) 2008. július 5., 19:24 (CEST)
replies: text: Ha vége van, beírhatnád a hírekbe is. –  Zimmy mondj el mindent  2008. július 5., 19:26 (CEST)
thread_title: Melegtüntetés

message: Lewis Hamilton nyerte a Formula–1-es Brit Nagydíjat. A második helyen Nick Heidfeld, a harmadikon pedig Rubens Barrichello végzett. A tavalyi győztes Kimi Räikkönen a 4. lett, míg az eddigi éllovas, Felipe Massa ezúttal nem szerzett pontot.
replies: text: Nem lenne célszerű a címlap hírrovatát sporteredmények közlésére használni, hacsaknem az valamilyen világraszóló esemény vagy nagy magyar sikert jelent. Ezt az enwiki is ellenjavallja. Viszont: ha ki lehetne alakítani az F1 portálon egy hírboxot (mint a Portál:Filmművészet/Hírek, azt be lehetne illeszteni a Portál:Hírek-be. –  Zimmy mondj el mindent 2008. július 6., 17:13 (CEST)
thread_title: F1

message: 2008. július 12-21-e között a világ legjobb fiatal vegyészei versenyeznek a magyar fővárosban az ELTE és az MKE szervezte 40. Nemzetközi Kémiai Diákolimpián. www.icho.hu
thread_title: Diákolimpia Budapesten

message: Az angol wiki lehozta képpel együtt, amit pont mi raktunk be a Mediterrrán Unióról.  European Union members and other nations bordering the Mediterranean Sea form the 43-member Union for the Mediterranean (member map pictured). – Vájú vita 2008. július 15., 11:25 (CEST)
replies: text: Úgy látom, eltűnt a képekkel együtt. Ez egy kacsa volt. –  Zimmy mondj el mindent 2008. július 15., 14:52 (CEST)
thread_title:  Mediterrán Unió 

message: Numizmatikai témájú dolog: aug. 31-én kivonják a cseh 50 hellerest és a 20 koronás bankjegyet. Ezt szerintem jó volna hírként megemlíteni. Szajci reci  2008. augusztus 4., 21:49 (CEST)
Nos nem lehetne ezt kitenni?  Szajci reci  2008. augusztus 5., 17:36 (CEST)
replies: text: Dehogynem, de már most? –  Zimmy mondj el mindent 2008. augusztus 5., 17:40 (CEST)
Hát szerintem lehetne már most. De ha szerinted még nem kell, akkor lehet hagyni még fél hónapig és 20-a körül kirakni.  Szajci reci  2008. augusztus 5., 17:42 (CEST)
Most jut eszembe a wikihírekbe esetleg már be lehetne tenni. Mindjár meg is írom.  Szajci reci  2008. augusztus 12., 09:53 (CEST)

text: Ha oda megírtad, ide is feltehethük, egy hivatkozással. Ill. valamilyen szócikkbe is be kellene írni. –  Zimmy mondj el mindent 2008. augusztus 12., 10:22 (CEST)
Megírtam a wikihírekbe a gazdaság kategória alatt szerepel.  Szajci reci  2008. augusztus 13., 10:57 (CEST)
Vívás olmpiai bronz!– MahatmaG vita  2008. augusztus 13., 14:49 (CEST)
Ausztráliában augusztus 16. és 24. között tartják az évi szokásos Nemzeti Tudományos Hét (National Science Week) több mint 700 eseményt magába foglaló országos rendezvénysorozatát.

text: Hát ez nálunk nem igazán releváns. –  Zimmy mondj el mindent 2008. augusztus 17., 15:09 (CEST)
thread_title: Numizmatika

message: Oroszország egyoldalúan elismerte Abházia és Dél-Oszétia függetlenségét. – Párvusz / Eino vita  2008. augusztus 26., 17:25 (CEST)
thread_title: Orosz lépés

message: * szeptember 22-én alakul meg a magyar creative commons egyesület ( http://creativecommons.blog.hu/) –  Zimmy mondj el mindent 2008. szeptember 16., 00:57 (CEST)
* szeptember 22-én Critical Masst tartanak Budapesten és több más városban. [Critical Mass http://criticalmass.hu/]
*szeptember 23-án Madonna a Sticky and Sweet Turnéja keretén belül Bécsben ad koncertet a Duna szigeten.
*szeptember 23-án este a Grammy -és Brit zenei-díjas Coldplay együttes a Papp László Sportarénában lép fel.
* szeptember 30-án 10:00 órakor avatják fel a Megyeri hídat, amely az ország első olyan közúti hídja, ahol a 2x2 sáv mellett még leállósáv, kerékpárút és járda is kialakításra került.
*Charles Simonyi a tervek szerint újra repülni fog, előreláthatóan 2009 tavaszán, talán a Szojuz TMA–14 űrhajóval.
*A nemzetközi pénzügyi krízisnek már komoly hatása van Magyarországon is. A |Budapesti Értéktőzsdén komoly áresést szenvedett el a MOL és az OTP is. A forint is széles sávban ingadozik, az IMF és az Európai Unió is segítséget ígért hazánknak.
*Magyarország hat másik országgal együtt csalakozott az amerikai Vízummentességi programhoz, jelentette be George W. Bush elnök.
*Október 20-án felravatalozták Janus Pannonius (1434-1472) humanista költő 17 éve feltárt maradványait keddi újratemetését megelőzően a pécsi székesegyházban  
*A varsói AFP jelenti egy lengyel autós esetét, aki navigációs rendszerébe jobban bízva mint az útjelzőtáblákban egyenesen belehajtott egy mesterséges tóba. Éjjel volt, a Járhatatlan út táblákat figyemen kívül hagyva a lejtős úton egyenesen belehajtott a tóba. Szerencsére a kempingkocsi nem sülyedt el teljesen és a vezetőnek két utasával együtt sikerült a kocsi tetejére mászni és ott segítségre várni míg a rendőrök és a tűzoltók meg nem érkeztek. 
*Október 25-én James Blunt Brit Zenei-díjas énekes az All The Lost Souls Turnéja keretén belül két órás koncertet adott a Papp László Budapest Sportaréban. 
*November 1-jén a szlovákiai Corgon-Ligában a csallóközi Dunaszerdahelyen lejátszott DAC - Slovan Bratislava első osztályú futballmérkőzésen telt ház, 16 000 néző előtt játszott a két együttes. A mérkőzés folyamán a szlovák rendőrök brutális támadást intéztek a magyar szurkolók ellen (a stadionban rengeteg magyar, köztük sok anyaországi drukker is volt), egy embert mentőhelikopterrel szállítottak kórházba. Számos sérült, letartóztatott és előállított a mérleg. 18 órától a budapesti szlovák nagykövetség előtt tüntetés kezdődött az értelmetlen agresszió miatt. Nincs halálos áldozata a DAC-Slovan összecsapásnak + Videó, Magyar Nemzet Online, 2008. november 1. Mindenkit ütöttek a rendőrök Dunaszerdahelyen, Index, 2008. november 1. Tüntetés a szlovák követség előtt - percről percre, Bombagyár, 2008. november 1.
thread_title: Vegyes

message: http://www.fn.hu/baleset_bunugy/20090130/egy_ugyfel_kergette_el/
Egy ügyfél kergette el a postarablót
''
Egy ügyfélként a helyiségben tartózkodó nő megsebesült, de megfutamította azt a fegyveres postarablót, akit nem sokkal később elfogtak a Zala megyei Becsehelyen pénteken - közölte a Zala Megyei Rendőr-főkapitányság sajtóügyeletese.
''
A sötét színű dzsekit és nadrágot viselő, arcát sállal eltakaró férfi gáz riasztó fegyverrel a kezében lépett be délután a helyi posta épületébe. Az ügyféltérben vélhetőleg postai alkalmazottnak nézte azt az asszonyt, akitől pénzt követelt, de a nő kiütötte a fegyvert a támadó kezéből - részletezte Salamon Róbert alezredes.
A riasztó pisztoly elsült és a lövés megsebesítette az asszonyt, aki az előzetes orvosi vélemény alapján nyolc napon belül gyógyuló, könnyű sérülést szenvedett. A rablási kísérlet elkövetője ezután elmenekült az épületből.
A bejelentés alapján a letenyei rendőrőrs munkatársai a megadott pontos személyleírásnak köszönhetően Becsehely egyik mellékutcájában fél órán belül elfogták a bűncselekmény elkövetésével megalapozottan gyanúsítható fiatalt. Róla a rendőrség annyit közölt, hogy fiatalkorú, Zala megyei lakhelyű, és megtalálták nála a fegyvert is.
thread_title: Egy ügyfél kergette el a postarablót

message: Megszületett a magyar Wikiszótár 100.000-ik szócikke. Ezzel a szótárak listáján a tizenharmadik, szerkesztések számában (520.000) tizennegyedik.
thread_title:  Wikiszótár 

thread_title:  Referencia